**UVODNE NAPOMENE**

Savjet mladih Grada Šibenika (u daljnjem tekstu Savjet mladih) savjetodavno je tijelo Grada Šibenika,

osnovano s ciljem aktivnog uključivanja mladih u javni život grada Šibenika.

Djelokrug Savjeta mladih uređen je Zakonom o savjetima mladih i Odlukom o osnivanju Savjeta

mladih Grada Šibenika.

Savjet mladih je u 2018. godini sukladno ciljevima i programskim aktivnostima organizirao i proveo projekte i programske zadatke te aktivnosti od interesa za mlade grada Šibenika:

1. Aktivnosti iz djelokruga rada Savjeta mladih – sjednice Savjeta mladih, sudjelovanje na sjednicama Gradskog vijeća, suradnja s nadležnim tijelima Grada – aktivno zagovaranje politika za mlade, sudjelovanje u izradi gradskog programa djelovanja za mlade i drugo.

2. Suradnja, konzultiranje, razmjena iskustava i dobre prakse s udrugama mladih i drugim savjetima mladih sa područja RH i šire, edukacija članova Savjeta mladih

3. Organizacija radionica za osobe koje rade s mladima i organizacijama mladih i za mlade s ciljem jačanja kapaciteta istih čime se doprinosi većoj razini usluge koje pružaju navedene organizacije za mlade

4. Drugi poslovi od interesa za mlade grada Šibenika

Djelatnost Savjeta mladih tijekom 2018. godine ostvarena je kao kombinacija formalnih sjednica

i aktivnog djelovanja u zajednici, nastojeći promovirati kulturu dijaloga te uključivanje mladih u

procese donošenja odluka od interesa za mlade.

**SAVJET MLADIH GRADA ŠIBENIKA**

**Izvješće o radu Savjeta mladih Grada Šibenika za 2018. godinu**

**Sjednice savjeta mladih Grada Šibenika**

Savjet mladih Grada Šibenika održao je u 2018. godini ukupno 4 redovne sjednice. Na sjednicama se raspravljalo o radu Savjeta mladih, planiranim aktivnostima, usvojeno je godišnje izvješće o radu za 2018. godinu i program rada za 2019. godinu, te je pokrenut proces prijave Gradskog programa za mlade, planirane su aktivnosti na području informiranja mladih i drugo.

**AKTIVNO SUDJELOVANJE MLADIH**

U svrhu poticanja mladih na sudjelovanje na volonterskim aktivnostima Savjet mladih organizirao je dodjelu nagrada za volontere i organizatore volontiranja za 2018. godinu. Time je u potpunosti provedena *Mjera 1 Obilježavanje Međunarodnog dana volontera 05. prosinca 2018. godine* koja je za cilj imala poticanje mladih na volonterske aktivnosti te upoznavanje mladih s benefitima volonterskog rada kako za pojedinca tako i za lokalnu zajednicu.

**OBRAZOVANJE**

S ciljem promocije deficitarnih zanimanja te jačanja zapošljivosti mladih osoba i njihove pozicije na tržištu rada Savjet mladih je u suradnji s Hrvatskim zavodom za zapošljavanje – Šibenik organizirao u ožujku 2018. godine Sajam obrazovanja na kojem su se predstavile sve srednje škole s područja grada Šibenika. Organizacijom i promocijom navedenog događanja provedena je *Mjera 2* programa Savjeta mladih Grada Šibenika za 2018. godinu *Informiranje mladih o tržištu rada i promocija deficitarnih i strukovnih zanimanja*

**AKTIVNE POLITIKE ZA MLADE**

Savjet mladih pripremio je dokumentaciju za prijavu Lokalnog programa za mlade Grada Šibenika te aplicirao za dobivanje financijskih sredstava od strane Ministarstva za demografiju, obitelj, mlade i socijalnu politiku (MDOMSP). MDOMSP odobrio je financijska sredstva za izradu Lokalnog programa za mlade Grada Šibenika te je time u potpunosti izvršena *Mjera 4 Priprema i prijava lokalnog program za mlade Grada Šibenika.*

Savjet mladih donio je novi program Savjeta mladih Grada Šibenika za 2019. godinu u kojem je previđeno više sredstava za poticanje mladih na cjeloživotno učenje i sudjelovanje na projektima Europske unije čime se potiču mladi na aktivno građanstvo i usavršavanje.

**LOKALNA I MEĐUNARODNA SURADNJA**

**Sudjelovanje na Nacionalnoj konferenciji savjeta mladih Republike Hrvatske**

U travnju 2018. predsjednik Savjeta mladih sudjelovao je na Konferenciji Koordinacije savjeta mladih RH koja se održala u Trogiru. Cilj konferencije bio je razmjena dobrih praksi među članovima savjeta mladih na teritoriju RH.

**Suradnja sa Savjetom mladih Grada Herforda (Njemačka)**

Nakon početnog sastanka u prosincu 2017. godine na kojem je Savjet mladih ugostio predstavnike mladih Grada Herforda (D) kako bi razgovarali o mogućoj suradnji među mladima ususret 50. obljetnici prijateljstva između Šibenika i Herforda. Rezultat navedenog sastanka je bilo odobreno financiranje iz europskog programa Erasmus+ projekta razmjene mladih. Zahvaljujući navedenom projektu 10 mladih osoba iz Šibenika i jednako toliko iz Herforda proveli su 6 dana u Šibeniku i jednako toliko u Herfordu gdje su imali priliku bolje upoznati dva grada te razgovarati o daljnjim mogućnostima suradnje među mladima iz Herforda i Šibenika.

**Suradnja s Agencijom za mobilnost i programe EU (AMPEU)**

Tijekom 2018. godine ostvarena je suradnja s AMPEU u području organizacije radionica o pisanju projekata za mlade financiranih iz programa Erasmus+ Europske unije. S ciljem jačanja kapaciteta osoba koje rade s mladima i OCD-a za mlade AMPEU je zajedno s Savjetom mladih organizirao sljedeće radionice u Šibeniku: ''Kako uspješno napisati i prijaviti projekt Mobilnosti osoba koje rade s mladima'' (06.03.2018.), radionica za pisanje projektnih prijedloga u području strukovnog obrazovanja i osposobljavanja (08.11.2018.) te regionalnu radionicu pisanja projektnih prijedloga KA1 i ECVET na kojoj su sudjelovali predstavnici srednjih škola i OCD-a iz četiri dalmatinske županije (09.11.2018.).

Navedenim aktivnostima u potpunosti je izvršena *Mjera 8 Programa Savjeta mladih Grada Šibenika za 2018. godinu: Jačanje kapaciteta Savjeta mladih Grada Šibenika*

**SURADNJA SAVJETA MLADIH S NADLEŽNIM UPRAVNIM ODJELOM**

Savjet mladih održava redovite kontakte i sastanke s Upravnim odjelom za društvene djelatnosti Grada Šibenika i usko surađuje na provedbi svojih aktivnosti.

O svim aktivnostima Savjeta mladih obaviješten je i Gradonačelnik i predsjednik Gradskog vijeća u skladu sa Zakonom o savjetima mladih.

Za Savjet mladih u 2017. godini Proračunom Grada Šibenika planirana su sredstva u iznosu od 75.000,00 HRK, od kojih je za provođenje aktivnosti Programa Savjeta mladih utrošeno 71.892,00 HRK.

PREDSJEDNIK SAVJETA MALDIH

 Matej Matić v.r.

**IZVJEŠĆE O RADU SAVJETA MLADIH GRADA ŠIBENIKA PROSINAC 2017. – PROSINAC 2018.**

|  |
| --- |
| Sjednice SMGŠ |
| Datum | Dnevni red |
| 17.01.2018. | 1. Usvajanje zapisnika s prve Sjednice Savjeta mladih Grada Šibenika
2. Izvješćes Nacionalne konferencije savjeta mladih, 1. - 3.12. Samobor.
3. Vizualni identitet Savjeta mladih Grada Šibenika i društvene mreže
4. Izvješće s Dodjele nagrade za volontera i organizatora volontiranja Grada Šibenika
5. Organizacija Sajma strukovnih zanimanja
6. Odabir referenata za pojedinu točku programa Savjeta mladih Grada Šibenika
7. Razno
 |
| 14.04.2018. | 1. Usvajanje zapisnika s druge Sjednice Savjeta mladih Grada Šibenika
2. Izvještaj o provedenim aktivnostima Savjeta mladih u mjesecu ožujku 2018.
3. Izvještaj s 1. Kongresa koordinacije savjeta mladih RH
4. Organizacija radionice stolova za potrebe radioničkog programa MDF-a
5. Organizacija predavanja o volonterstvu
6. Komunikacija i vidljivost Savjeta mladih – biranje dodatnih admina na Facebook stranici i novi vizualni identitet Savjeta
7. Suradnja s udrugama na području grada Šibenika
8. Razno
 |
| 20.06.2018. | 1. Usvajanje zapisnika s treće Sjednice Savjeta mladih Grada Šibenika
2. Organizacija radionice u suradnji s udrugom Aurora
3. Organizacija Sajma razmjene školskih knjiga
4. Organizacija radionice o volonterstvu u suradnji s Gradskim društvom Crvenog križa Šibenik
5. Sudjelovanje na projektu strukturiranog dijaloga s mladima u Poljskoj i Italiji
6. Razno
 |
| 17.12.2018. | 1. Usvajanje zapisnika s treće Sjednice Savjeta mladih Grada Šibenika2. Usvajanje Izviješća o radu Savjeta mladih Grada Šibenika za 2018. godinu3. Report s Dodjele nagrade za volontera i organizatora volontiranja Grada Šibenika4. Organizacija Sajma strukovnih zanimanja5. Razno |

|  |
| --- |
| Ostale aktivnosti predviđene Programom SMGŠ za 2018. godinu |
| **Organizacija dodjele nagrada za volontere i organizatore volontiranja Grada Šibenika** | 13.12.2018. |
| **Organizacija Sajma obrazovanja (u suradnji s HZZ Šibenik)** | 21.03.2018. |
| **Prijava MDOSPM Lokalnog programa za mlade Grada Šibenika** | Lipanj 2018.  |
| **Sudjelovanje na seminarima, radionicama, studijskim posjetima i sastancima sa Savjetima mladih drugih gradova, općina i županija s ciljem umrežavanja i razmjene najboljih praksi.** |
| Nacionalne konferencije savjeta mladih (Samobor) | 1. – 03.12.2017.
 |
| 1. Kongresa koordinacije savjeta mladih RH (Trogir) | 06. – 08.04.2018. |

|  |
| --- |
| Dodatne aktivnosti koje nisu bile predviđene programom SMGŠ 2018. |
| **Provedba radionice ''Kako uspješno napisati i prijaviti projekt Mobilnosti osoba koje rade s mladima'' (u suradnji s Agencijom za mobilnost i programe EU)** | 06.03.2018.  |
| **Provedba projekta razmjene mladih financiranog programom Erasmus+ s mladima iz Herforda (Njemačka)** | Šibenik, 10. – 16. rujna 2018.  |
| **Provedba radionice za pisanje projektnih prijedloga u području strukovnog obrazovanja i osposobljavanja (u suradnji s Agencijom za mobilnost i programe EU)** | 08.11.2018.  |
| **Provedba regionalne radionice za pisanje projektnih prijedloga KA1 i ECVET (u suradnji s Agencijom za mobilnost i programe EU)** | 09.11.2018. |
| **Provedba projekta razmjene mladih financiranog programom Erasmus+ s mladima iz Herforda (Njemačka)** | Herford, 10. – 16. studenog 2018.  |

Klasa: 402-01/19-01/41

Urbroj:2182/01-05/1-19-1

Šibenik, 25. veljače 2019.